open-index/open-wikipedia-markdown huggingface dataset:
Kristian Zahrtmann

**Kristian Zahrtmann** (**Peder Henrik Kristian Zahrtmann**) (1843–1917) var en dansk maler. 

Han var en del av den danske kunstnergenerasjonen sent på 1800-tallet som sammen med blant annet Peder Severin Krøyer og Theodor Philipsen brøt med arven etter den danske gullalderen, til fordel for naturalisme og realisme. Zahrtmann huskes særlig for sine malerier av historiske kvinneskikkelser, og særlig Leonora Christina Ulfeldt.

Zahrtmann var en av initiativtakerne til Kunstnernes Frie Studieskoler, senere kalt Zahrtmanns skole og kom til å prege flere generasjoner i dansk malerkunst. Om sommeren holdt han til i den lille italienske fjellandsbyen Civita d'Antino sammen med flere kolleger som blant annet Joakim Skovgaard. 

Han var også blant stifterne av Den Frie Udstilling.

Han debuterte med bildet «En Konfirmandinde på Bornholm» i 1869. Det første av hans Leonora Christina-bilder «Slotsfogden skæmter med Kvinderne i den nylig fængslede Kongedatters Kammer på Blaataarn» fra 1871 innbrakte ham De neuhausenske priser og er det første av nesten 20 bilder basert på Leonora Christinas *[[Jammers Minde]]*.

## Utstillinger - utvalg
Representert på Charlottenborg Forårsudstilling flere ganger i tidsrommet 1869-1900, verdensutstillinger, separatutstillinger, Statens Museum for Kunst, Den Hirschsprungske Samling, Den Frie Udstilling, og Bornholms Kunstmuseum. 

## Utvalgte verk
* «Scene fra Christian VIIs Hof» 1873
* Leonora Christina-bildene, (1870–1911)
* «Dronning Sophie Amalies død» 1882
* «Studenter drager ud til Københavns forsvar 1658» 1888
* «Det mystiske bryllup i Pistoia» 1894
* «Dronning Christina i Palazzo Corsini» 1908

## Referanser


## Eksterne lenker
* Zahrtmann hos Weilbachs kunstnerleksikon
Le Raincy

**Le Raincy** er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 13,2&nbsp;km fra sentrum av Paris. Le Raincy er underprefektur i departementet Seine-Saint-Denis og hovedsete for arrondissementet Le Raincy.

Befolkningen er ikke så stor i forhold til nabokommunene, men det faktum at det er et administrasjonssenter, og at det er etablert mange utdanningsinstitusjoner der, gjør den viktigere enn befolkningsstørrelsen skulle tilsi.

## Historie
I der 17. og 18. århundre var Raincy primært kjent for at slottet som lå der, og som nå er revet. Kommunen Le Raincy ble dannet 20. mia 1869 ved å skille ut deler av arealet til Livry-Gargan og slå det sammen med deler av arealet til Clichy-sous-Bois og en liten del av arealet til Gagny.

## Notre-Dame du Raincy
Byen har i dag mange turister som hovedsakelig kommer for å se kirken Notre-Dame du Raincy. Den ble tegnet av brødrene Auguste og Gustave Perret og bygd i 1922-1923, og var den første kirken bygd av armert betong, uten ekstern utsmykning. Kirken står på lista over historiske monumenter. Den ble restaurert i 1990-årene og er i jevnlig bruk. Mange av de besøkende kommer fra Japan, da en mindre replika av kirken er bygd i en av Tokyos forsteder.

## Befolkningsutvikling
***Antall innbyggere i kommunen Le Raincy***

## Referanser


## Eksterne lenker
* 
* Kommunedata INSEE
Réunion nasjonalpark

**Réunion nasjonalpark** ligger på den franske øya Réunion, utenfor Madagaskar i Indiahavet, og ble opprettet i 2007 for å beskytte naturen på det indre av øya. 

Planene om å etablere en nasjonalpark ble først lansert i 1992. Målet var å beskytte det artsrike landskapet med mange endemiske arter på den vulkanske øya, og å ivareta ta en bærekraftig utvikling i øysamfunnet. Underveis i planarbeidet hadde parken det foreløpige navnet «Les Hauts nasjonalpark» (fransk for *høydenes*). Parken omfatter de to tidligere naturreservatene *Saint-Philippe Mare-Longue naturreservat* fra 1991 og *La Roche Écrite naturreservat* fra 1999.

Parken har en utstrekning på 1&nbsp;054 km². Av dette ble et kjerneområde på 718 km² oppført som verdensarvområde i 2010.

Landskapet domineres av to vulkanske fjelltopper, og preges ellers av brattheng og røft terreng med både subtropisk regnskog, tåkeskog og høysletter. Alt i alt er det mange ulike habitat innenfor området, og UNESCO regner nasjonalparken som det viktigste tiltaket for å beskytte biologisk mangfold i øygruppa Maskarenene.

Parc national de La Réunion.jpg|Kartet viser både kjerneområdet og randsonen i nasjonalparken
Dombeya ficulnea.JPG|*Dombeya ficulnea* som tilhører malvalesordenen er en av mange endemiske planter i parken

## Eksterne lenker
*
Ordenen for handelsfortjenester (Frankrike)

**Ordenen for handelsfortjenester** (fransk: *Ordre du mérite commercial*) er en fransk orden innstiftet 27. mai 1939, i 1961 omdannet til **Ordenen for handels- og industrifortjenester** i 1963 avviklet ved etableringen av Den nasjonale fortjenstorden. Den ble tildelt for fortjenstfull innsats innen handels- og forretningsvirksomhet. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av handels- og industridepartementet.

## Inndeling
Ordenen for handelsfortjenester var inndelt i tre grader:
*Kommandør (*commandeur*) 
*Offiser (*officier*)
*Ridder (*chevalier*) 

## Insignier
Ordenstegnet for Ordenen for handelsfortjenester er i gull og består av et tannhjul i kombinasjon med en kompassrose med åtte tagger og på dette en merkurstav med vinger som strekker seg over ordenstegnet opp mot opphenget i ordensbåndet. Åpningene i tannhjulet er dekorert i trikolorens farger. Midtmedaljongen er prydet av et høyrevendt kvinnehode, republikkens personifikasjon, og et seilskip. På revers står innskriften «MERITÉ COMMERCIAL».

Ordenstegnet for de forskjellige grader er identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.

Ordensbåndet er lyst blått med gylne striper ved kantene.

## Tildeling
Ordenen for handelsfortjenester ble tildelt mottagere som utmerket seg inne handel og økonomi. Ordenen ble også tildelt for innsats til fremme av utenrikshandel. En minstealder på 35 år og minimum femten års tjeneste var vilkår for utnevnelse. Utnevnelse skjedde i hovedregelen til ordenens laveste grad, med påfølgende seks års tjeneste før det kom på tale med forfremmelse til offiser og deretter ytterligere fire års tjeneste før eventuell forfremmelse til kommandør. Ved eksepsjonell innsats kunne reglene fravikes.

I 1952 ble antallet årlige utnevnelser til franskmenn fastsatt til 12 kommandører, 45 offiserer og 125 riddere. I tillegg kom et mindre antall utnevnelser til franskmenn bosatt i utlandet.

## Kilder
**Décorations officielles françaises*, Paris: Administration des monnaies et médailles, 1956, s. 115–116 og 199
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 138–139
Le Pré-Saint-Gervais

**Le Pré-Saint-Gervais** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 5,2&nbsp;km fra sentrum av Paris. Med en befolkningstetthet på 23&nbsp;396 innbyggere pr. kvadratkilometer under folketellingen i Frankrike i 1999, var Le Pré-Saint-Gervais det tettest befolkede samfunnet i Europa.

## Historie
1. januar 1860 ble Paris utvidet ved å innlemme nabokommuner. Ved den anledningen ble en stor del av Le Pré-Saint-Gervais innlemmet i Paris, og danner nå strøket Pré-Saint-Gervais, i det 19. arrondissement i Paris.

## Befolkningsutvikling
***Antall innbyggere i kommunen Le Pré-Saint-Gervais***

## Referanser


## Eksterne lenker
* 
* Kommunedata INSEE
Kunstnernes Frie Studieskoler

**Kunstnernes Frie Studieskoler** var en dansk kunstskole etablert i København i 1882 som en protest mot Kunstakademiets kunstsyn og opptaksregler og for å ha et alternativ til Kunstakademiets utdanningsprogram. Kunstnernes Frie Studieskoler eksisterte frem til 1912 og var en sentral institusjon innen Det moderne gjennombrudd i dansk kunst. Johan Rohde var en av initiativtakerne til skolen etter at han hadde forlatt Kunstakademiet samme år.

Laurits Tuxen var skolens første leder og P.S. Krøyer en av lærerne. Allerede i 1883 fikk skolen offentlig støtte økonomisk og ble dermed et anerkjent alternativ til Kunstakademiet.

## Zahrtmanns skole
To år etter stiftelsen ble det lagt til en Forberedelsesklasse som først ble ledet av Frans Schwartz, men i 1885 ble Kristian Zahrtmann leder av denne og under ham ble Forberedelsesklassen utviklet til en selvstendig enhet.

Zahrtmanns skole var av stor betydning for gruppen som ble kjent under navnet Fynboerne på grunn av sin tilknytning til Fyn. 
Blant Zahrtmanns studenter var blant annet Peter Hansen, Fritz Syberg, Poul S. Christiansen, Johannes Larsen, Oluf Hartmann, Karl Isakson, Edvard Weie, Harald Giersing og Olaf Rude.

## Referanser
Fontenay-sous-Bois

**Fontenay-sous-Bois** er en kommune i departementet Val-de-Marne i regionen Île-de-France, og er en av de østlige forstedene til Paris. Kommunen ligger 9,3&nbsp;km fra sentrum av Paris.

## Navn
Navnet Fontenay er registrert i middelalderen som *Fontanetum*, som betyr «kilden», som kommer fra  middelalderlatinske *fontana* («naturlig kilde»).

Kommunen er også kjent under navnene *Fontenay-les-Bois* (som betyr «Fontenay ved skogen»), *Fontenay-sur-le-Bois* (som betyr «Fontenay over skogen») og Fontenay-sous-Bois (som betyr «Fontenay under skogen»), men til slutt tidlig i det 19. århundre ble det siste det eneste brukte navnet. Skogen som refereres til i kommunens navn er Bois de Vincennes.

## Historie
I 1929 tapte kommunen  Fontenay-sous-Bois over en tredjedel av sitt område når Paris annekterte Bois de Vincennes hvor en stor del av tilhørte Fontenay-sous-Bois.

## Befolkningsutvikling
***Antall innbyggere i kommunen Fontenay-sous-Bois***

## Fontenen
Fontenen «La fontaine des Rosettes» ble tapt under den andre verdenskrig. Flere år senere ble den ved en tilfeldighet funnet på et marked i Sør-Frankrike. Byen Fontenay-sous-Bois fikk den tilbake og satte den tilbake på sin plass hvor den står den dag i dag.

## Transport
Fontenay-sous-Bois betjenes av Fontenay-sous-Bois stasjonen på Paris RER linje A.

Den betjenes også av Val de Fontenay stasjonen, som er en overgangsstasjon for Paris RER linje A og RER linje E.

## Kjente personer
* Noe Pamarot fotballspiller
* Jean-François Voguet, borgermester fra 2001 til 2014, beordret utkastelse av folk som bodde i et hus som tilhørte byen. Borgermesteren er nå en av de få PCF-borgermestere som praktiserer utkastelse av husokkupanter.

## Referanser
* INSEE
* Mayors of Essonne Association (fr)


## Eksterne lenker
*
Å fjerne brukne ribben

**«Å fjerne brukne ribben»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var musikere.

Originalen bærer tittelen «Tie a Yellow Ribbon Round the Ole Oak Tree» og ble en stor hit med  Tony Orlando and Dawn i 1973. Irwin Levine og Larry Russell Brown skrev sangen. Jeg-personen i originalteksten har nettopp blitt løslatt fra et tre års fengsels opphold, og er på vei hjem til sin kjære som han håper fortsatt er glad i ham. Dersom hun har bundet et gult bånd rundt eiketreet i hagen, er det et hint om at han kan komme inn. Når bussen når fram til eiendommen, ser han ikke et gult bånd, men derimot hundre rundt eiketreet.

I Prima Veras versjon er det Jahn Teigen synger versene, mens han får med seg Tom Mathisen i refrengene. Prima Veras tekst handler om å ordne opp i sine sykdomstilfeller og operere seg selv i stedet for å gå til lege. Det er derfor sannsynlig at teksten er et spark til helsevesenet som enten skulle legge ned sykehus eller avdelinger i tiden rundt *[[Salmer og sanger vi gjerne hiver]]* sin utgivelse. Teigen synger med tilgjort talefeil; J i stedet for R i mange ord; ergo kan teksten ses på som et spark til Torbjørn Mork som var helsedirektør i Norge fra 1972&ndash;1992. Mork hadde en slik talefeil (som ble parodiert av Trond Kirkvaag).

På slutten synger de: «Fjerne brukne ribben – Terje Fjærn har brukne ribben». Ellers tjuvstarter Teigen noen takter for tidlig med ordene «hvis du...» helt i starten av sangen. Denne feilen gjorde han igjen på scenen i 2000/2001. Herodes Falsk lo godt av dette da Prima Vera ble intervjuet på P4 i november 2001 i forbindelse med utgivelse av DVD-en *[[Prima Vera (a)live]]*.

## Andre utgivelser
**[[Absolute Prima Vera]]* &ndash; (utgitt januar 1994)
**[[Prima Vera (a)live]]* &ndash; (konsertfilm utgitt oktober 2001 – konsertversjon fra høsten 2000)
**[[Det beste fra Prima Vera]]* &ndash; (utgitt 20. juni 2016)

## Referanser
Blodige mai

**Den blodige mai** eller **mai-urolighetene** (på tysk *Blutmai*, *Blutmai 1929* og *Mai-Unruhen*), er benevnelsen på politiske opptøyer som fant sted i Berlin i den tyske Weimar-republikken fra 1. til 3. mai 1929. I desember 1928 hadde politiets president i Berlin, den sosialdemokratiske Karl Friedrich Zörgiebel, nedlagt forbud mot alle utendørs demonstrasjoner og folkemøter. Men Kommunistische Partei Deutschlands (KDP), det tyske kommunistpartiet, overholdt ikke forbudet, og oppfordret til en massedemonstrasjon. Det kom til borgerkrigslignende kamper mellom politi og tilhengere av kommunistene. Totalt kostet kampene 33 menneskeliv, og etterlot seg nesten 200 sårede. Mer enn 1200 demonstranter ble arresterte.

Mistanken om at KDP hadde planlagt det voldsomme sammenstøtet, kunne ikke bevises. Senere syntes flere mottatte telegrammer fra Moskva å indikere dette. Den prøyssiske regjeringen reagerte med å oppfordre til forbud av KDP og alle dets datterorganisasjoner. Carl Severing, som var blitt sosialdemokratisk innenriksminister, avviste dette som uklokt og ugjennomførbart. Uansett la regjeringen ned forbud mot det venstreekstreme Rotfrontkämpferbund.

Disse hendelsene styrket kommunistenes negative holdninger til sosialdemokratiet. KDP-lederen Ernst Thälmann (1886–1944) betegnet Sozialdemokratische Partei Deutschlands (SPD) som et parti for «sosial-fascisme», og karakteriserte dette som en spesielt farlig form for fascisme. KDP rettet nå sin politikk mot «hovedfienden», SPD.

## Referanser


## Litteratur
*
Ordenen for håndverksfortjenester

**Ordenen for håndverksfortjenester** (fransk: *Ordre du mérite artisanal*) er en fransk orden innstiftet 11. juni 1948 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats innen håndverk. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av departementet for håndverk.

## Inndeling
Ordenen for håndverksfortjenester var inndelt i tre grader:
*Kommandør (*commandeur*) 
*Offiser (*officier*)
*Ridder (*chevalier*) 

## Insignier
Ordenstegnet for Ordenen for håndverksfortjenester består av en femtagget stjerne, men strålegrupper i vinklene. Stjernen er i gull for de to øverste gradene, men i sølv for den laveste. Midtmedaljongen bærer et kvinnehode, republikkens personifikasjon, *en face*. Medaljongen er omgitt av en blåemaljert bord med innskriften «REPUBLIQUE FRANÇAISE» og «• 1948 •» Ordenstegnet er opphengt i båndet i et ledd utformet som en laurbærkrans. På revers har midtmedaljongen omskriften «MÉRITE ARTISANAL, LABEUR, QUALITÉ» (*håndverksfortjeneste, arbeid, kvalitet*).

Ordenstegnet for de forskjellige grader er identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.

Ordensbåndet er blått med fire sølvstriper i midten. 


Fil:Ordre du Merite artisanal Commandeur ribbon.svg|Kommandør
Fil:Ordre du Merite artisanal Officier ribbon.svg|Offiser
Fil:Ordre du Merite artisanal Chevalier ribbon.svg|Ridder


## Tildeling
Ordenen for håndverksfortjenester ble tildelt mottagere som utmerket seg ved innsats for å opprettholde, utvikle og utbre håndverksfagene, fremme kvalitet i håndverkernes arbeid, og ved fremragende ferdigheter og kvaliteter i utøvelsen av sitt fag. Også innsats for håndverksfagenes organisasjoner kunne belønnes med denne ordenen. Det var satt begrensninger på det årlige antall tildelinger av ordenen.

En minstealder på 40 år og minimum tjue års innsats som håndverker var vilkår for utnevnelse. Utnevnelse skjedde i hovedregelen til ordenens laveste grad, med påfølgende åtte års tjeneste før det kom på tale med forfremmelse til offiser og deretter ytterligere fem års tjeneste før eventuell forfremmelse til kommandør. Ved eksepsjonell innsats kunne reglene fravikes.  

Utledninger kunne også tildeles Ordenen for håndverksfortjenester, da direkte til den grad som ble ansett passende.

## Kilder
**Décorations officielles françaises*, Paris: Administration des monnaies et médailles, 1956, s. 117–118 og 201
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 139
Å nei, slanke meg

**«Å nei, slanke meg»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «Honky Cat» og ble skrevet av Elton John (melodi) og Bernie Taupin (tekst). Elton John ga den først ut på musikkalbumet *Honky Château* i mai 1972. Deretter ble den sluppet på singel i juli samme år.

Originaltekstens jeg har lyst til å bryte med livet på landet og flytte til storbyen, noe han blir frarådet i å gjøre av sine nærmeste.

Prima Veras tekst handler om en person som har fedme, men som ikke orker å gjøre noe som helt med det. Jahn Teigen spiller denne rollefiguren, mens Tom Mathisen er en slags trøstende kamerat. All sannsynlighet taler for at teksten er et spark til slankehysteriet. Grete Roede startet opp sin virksomhet allerede i 1974.

«Å nei, slanke meg» ble september 2000 gitt ut på *[[Rest of the best vol 2,5]]*.

## Referanser
Achacachi

**Achacachi** er en by i departementet La Paz i Bolivia. Byen  
hadde ved den offisielle folketellingen i 2001 et innbyggertall på 7 540. I 2010 ble innbyggertallet anslått til 10 429.

## Referanser
Willy Leow

**Willy Leow** (født 25. januar 1887 i Brandenburg an der Havel, død 3. oktober 1937 i Sovjetunionen) var en tysk håndverker og politiker (Kommunistische Partei Deutschlands) i det tyske keiserrike og Weimarrepublikken. Han flyktet til Sovjetunionen etter at Hitler kom til makten. 

Willy Leow gikk på folkeskolen i Berlin, og ble utdannet som håndverker ved Arbeiderhøgskolen i den samme byen. Frem til 1916 var han medlem av Sozialdemokratische Partei Deutschlands (SPD). I 1917 var han en av grunnleggerne av Spartakistforbundet, og samme år ble han medlem av Unabhängige Sozialdemokratische Partei Deutschlands.

I 1918 var Willy Leow en av grunnleggerne av Kommunistische Partei Deutschlands (KDP). I 1925 ble han nestformann i Roter Frontkämpferbund, og fra 1928 til 1933 var han innvalgt i Riksdagen til Weimarrepublikken.

Han flyktet fra Tyskland i 1933 og bosatte seg året etter i Sovjetunionen. I 1936 ble han arrestert under Stalins utrenskninger. Han ble anklaget for å vært med på å organisere en Trotskist-gruppe og ble det etterfølgende år dømt til døden og henrettet. Han ble "rehabilitert" i januar 1989 etter en ordre fra presidiet til Sovjetunionen.

## Referanser
Vaujours

**Vaujours** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 18,2&nbsp;km fra sentrum av Paris.

## Historie

Vaujours var et strategisk sted under slaget ved Marne i september 1914.  Dette var et av de viktigste slagene under den første verdenskrig.

## Befolkningsutvikling
***Antall innbyggere i kommunen Vaujours***

## Referanser


## Eksterne lenker
* 
* Kommunedata INSEE
Chelles

**Chelles** er navnet på to kommuner i Frankrike:
*Chelles i *départementet* Oise 
*Chelles i *départementet* Seine-et-Marne, 18&nbsp;km øst for Paris

Det kan også peke til:
*Chelles kloster (Chelles (Seine-et-Marne))
De platt-fote menn

**«De platt-fote menn»** er en sang med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originaltittelen er Kalinka og ble skrevet i 1860 av Ivan Larionov, men blir allikevel regnet som en tradisjonell russisk sang hvor ingen har opphavsrett.

Tekstens jeg sliter seg helt ut med å jobbe. Jahn Teigen synger og peser etter hvert som tempoet øker. Ganske sikkert et humoristisk spark til trenehysteri.

Prima Veras versjon ble også utgitt i juni 1999 på *[[Prima Vera Show]]* (bonus-CD)

## Referanser
Korea Army Academy, Yeongcheon

**Korea Army Academy, Yeongcheon** eller **KAAY** (tidligere *Korea Third Military Academy*) er et sørkoreansk militærakademi for høyskoleutdanning og militær trening av offiserer. Skolen ligger i Yeongcheon, sør i Nord-Gyeongsang. Skolen kalles også *Cungsungdae* (충성대, 忠誠臺).

## Se også
* Militærakademier i Sør-Korea
* Sør-Koreas hær

## Eksterne lenker
* Korea Army Academy, Yeongcheon
Daniel Gillois

**Joseph Maurice Edgard Daniel Gillois** (født 6. februar 1888, død 28. desember 1959) var en fransk rytter som deltok i de olympiske leker 1936 i Berlin.
 
Gillois vant en olympisk sølvmedalje under OL 1936 i Berlin. Han og hesten «Nicolas» var med på det franske laget som kom på andreplass i dressurkonkurransen bak Tyskland. De andre på laget var Gerard de Ballorre på hesten «Debaucheur» og André Jousseaume på «Favorite».

I den individuelle dressurkonkurransen ble han nummer ni.

## OL-medaljer
* 1936  Berlin -  Sølv i hestesport, dressur  Frankrike

## Referanser


## Eksterne lenker
*
To slapphe mennesker

**«To slapphe mennesker»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «Two Sleepy People». Melodien ble skrevet av Hoagy Carmichael
og teksten av Frank Henry Loesser. Den ble fremført i filmen *Thanks for the Memory* fra 1938 av Bob Hope og Shirley Ross. Samme år ble den utgitt på plate av både Ella Logan/Hoagy Carmichael og Fats Waller and His Rhythm.

Prima Veras tekst er direkte oversatt og blir sunget av Tom Mathisen og Turid Backer. Den handler om et par som sitter i en stol sammen på nattetid. De sier ikke stort, men koser seg veldig i hverandres selskap. De avslutter med et smellkyss. Teksten var en av de få Prima Vera sangene som Herodes Falsk ikke var med på å skrive/oversette, og sangen ble med siden de manglet noen minutter til å fylle opp albumet. Backer er forøvrig avbildet på innsiden av albumomslaget hvor hun er i studio ved mikrofonen, og Mathisen kjente henne siden de den gang jobbet sammen i et reklamebyrå. Mathisens kone heter forøvrig også Turid til fornavn, men er ikke samme person som Backer.

«To slapphe mennesker» ble i år september 2000 gitt ut på *[[Rest of the best vol 2,5]]*.

## Referanser
Villetaneuse

**Villetaneuse** er en kommune i departementet Seine-Saint-Denis i regionen Île-de-France, og er en av de nordlige forstedene til Paris. Kommunen ligger 12,1&nbsp;km fra sentrum av Paris.

## Utdanning
Kommunen er kjent for sitt universitet, Université Sorbonne Paris Nord, som opprinnelig het Université Paris XIII.

## Befolkningsutvikling
***Antall innbyggere i kommunen Villetaneuse***

## Referanser


## Eksterne lenker
* 
* Kommunedata INSEE
Le Bourget

**Le Bourget** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 9,1&nbsp;km fra sentrum av Paris.

En liten del av Le Bourget lufthavn ligger innenfor kommunegrensene til Le Bourget, som allikevel har gitt navn til flyplassen. Mesteparten av flyplassen ligger i kommunene Dugny, Bonneuil-en-France, og Gonesse. Det Franske Luft- og romfartsmuseet ligger i Le Bourget.

## Befolkningsutvikling
***Antall innbyggere i kommunen Le Bourget***

## Referanser


## Eksterne lenker
* 
* Kommunedata INSEE
Jan de Bruine

**Jan Adrianus de Bruine** (født 15. juli 1903, død 4. april 1983) var en nederlandsk rytter som deltok i de olympiske leker 1936 i Berlin og 1948 i London.

De Bruine vant en olympisk sølvmedalje i hestesport under Sommer-OL 1936 i Berlin. Med hesten «Trixie» var han med på det nederlandske laget som kom på andreplass i lagkonkurransen i sprangridning bak Tyskland. De andre på laget var Johan Greter på «Ernica» og Henri van Schaik på «Santa Bell». I den individuelle konkurransen i sprangridning kom de Brunie og «Trixie» på ellevteplass.

## OL-medaljer
* 1936  Berlin -  Sølv i hestesport, sprangridning, lag  Nederland

## Eksterne lenker
*
Den gamle grønne prammen

**«Den gamle grønne prammen»** er en sang med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Ettersom John Henry Mathisen (faren til Tom Mathisen) hadde hjulpet Prima Vera med trekkspill på sangen «Det er Norge som er bra» på platen *[[Brakara]]*, lot de ham få bidra med en egen sang på *Salmer og sanger vi gjerne hiver*. Han kom med «Den gamle grønne prammen» som han påsto han hadde laget selv. Herodes Falsk fant ut at det ikke stemte.

Opprinnelig er sangen en svensk vals med tittelen «I vårt lilla rum med kokvrå».  Melodien ble skrevet av Nils-Georg (pseudonym for Nils Perne og Georg Eliasson) og teksten av Torbern Cassel. Den ble spilt inn på plate av Dragspelskvartetten Karlssons blå gossar med refrengsang av Nils Ericson (1931). Zetterstrøm & Kristoffersen skrev en norsk tekst med tittelen «Den gamle grønne prammen». Zetterstrøm & Kristoffersen med kvintett spilte den inn i Oslo 19. august 1931. Den ble utgitt på 78-platene His Master's Voice X&nbsp;3875 og His Master's Voice A.L.&nbsp;2093.

Teksten handler om en pram som tekstens jeg pusser opp og bruker til hyggelige stunder. John Henry (med kallenavnet Joku Fahr) spiller trekkspill, og har med seg blant annet sønnen Tom på allsang (muligens er Jahn Teigen med også). Ellers består instrumenteringen av akustisk gitar og bass.

«Den gamle grønne prammen» ble i september 2000 gitt ut på *[[Rest of the best vol 2,5]]*.

Joku Fahr og Prima Vera fremførte «Den gamle grønne prammen» for NRK i programmet *Det er Norge som er bra!* (sendt 12. januar 1980). Ved siden av Fahr på vokal/trekkspill, trakterte Teigen elektrisk gitar og Mathisen bass. Fahr/Teigen/Mathisen/Falsk var alle forkledd som sheik, mens Erling Bonde og Turid Backer satt i bakgrunnen med hver sine politiuniformer. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

## Referanser
Sjak R. Haaheim

**Sjak R. Haaheim** (født 1965) er advokat i Drammen. Han har tidligere vært anklager i påtalemyndigheten (2001&ndash;2010), både i Oslo politidistrikt og Søndre Buskerud politidistrikt.

Før han tok fatt på sin juridiske karriere, arbeidet han som pressemann i *[[Farsunds Avis]]* (1985&ndash;1990), *[[Fædrelandsvennen]]* (1990&ndash;1993) og *[[Verdens Gang]]* (1993&ndash;2001).

## Familievold - vold i nære relasjoner
Haaheim har siden han arbeidet på Stovner politistasjon (fra 2001) vært engasjert i bekjempelse av familievold, som han mener er et omfattende samfunnsproblem. Både som anklager og som advokat har han forelest for helsevesenet, politiet, barnevernet og andre aktører.

I det offentlige rom har han vært kritisk til manglende satsing på bekjempelse av vold i nære relasjoner, som han har anslått koster samfunnet 20 milliarder kroner årlig. Barns rett til ikke å være vitne til voksen vold er også et område hvor han har engasjert seg.

Haaheim deltok i arbeidet med å lage veilederen Politiets arbeid med vold i nære relasjoner i regi av Politidirektoratet (2008), og var medlem i prosjektgruppa som etablerte Statens Barnehus i Oslo i 2009. I 2011 ble han utnevnt som medlem i Advokatforeningens faste utvalg for bistandsadvokater.

## Utgivelser
* Haaheim, Sjak R: *Straffe!!!*, Høyskoleforlaget (2005).
* Narud, Kjersti (red): Kapittelforfatter «Bistandsadvokaten», Cappelen Damm.

## Eksterne lenker
* Advokatfirmaet Advokatoriet A/S
* «Familievolden koster 20 milliarder»
* Veilederen «Politiets arbeid med vold i nære relasjoner»
What Do I Have to Do?

«**What Do I Have to Do?**» er en dansepop-sang skrevet og produsert av Stock Aitken Waterman for Kylie Minogues tredje studioalbum *[[Rhythm of Love (Kylie Minogue)|Rhythm of Love]]* (1990). Det fikk en samlet positiv mottakelse fra kritikere. Sangen ble utgitt som den tredje singel den 21. januar 1991 og var en europeisk hit, nådde Topp 10 i Storbritannia.

## Formater og sporliste
;CD single
#«What Do I Have to Do?» (7" Mix) – 3:32
#«What Do I Have to Do?» (Pumpin' Mix) – 7:48
#«What Do I Have to Do?» (Extended Instrumental) – 5:08

;7" vinyl single
#«What Do I Have to Do?» (7" Mix) – 3:32
#«What Do I Have to Do?» (Instrumental) – 3:48

;12" vinyl single
#«What Do I Have to Do?» (Pumpin' Mix) – 7:48
#«What Do I Have to Do?» (Extended Instrumental) – 5:08

## Eksterne lenker
* ''What Do I Have to Do?'' på Allmusic
De gamle guttene fra Brazil

«**De gamle guttene fra Brazil**» er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originaltittelen er «The Coffee Song» som ofte hadde undertittelen «They've Got an Awful Lot of Coffee in Brazil». Melodien ble skrevet av Bob Hillard og teksten av Dick Miles. Frank Sinatra ga ut originalen i 1946 og i teksten påstås det at siden det er overflod med kaffe, så får hverken innfødte eller turister servert andre drikkevarer enn nettopp kaffe.

Prima Veras tekst formidlet av Tom Mathisen, handler om gammelnazister som rømmer til Brasil, tar plastiske operasjoner og på den måten kan nyte det frie livet i eksil vekk fra lovens lange arm i sitt opprinnelige land. De møtes daglig på strendene og mimrer om gamle dager. Helt på slutten sier Mathisen Zakopane som avslutningseffekt. Det skal ikke utelukkes at det er Mathisen som spiller jazz solo-gitaren i instrumentalpartiet. Han var og er fortsatt veldig opptatt av jazz.

«De gamle guttene fra Brazil» ble også utgitt i juni 1999 på *[[The Prima Vera Show]]* (bonus-CD)

En mulig inspirasjon til sangens tittel kan være filmen *[[Guttene fra Brasil]] (*The Boys from Brazil'').

## Referanser
Hans Lunding

**Hans Matthiesen Lunding** (født 25. februar 1899, død 5. april 1984) var en dansk militær konkurranserytter, offiser og motstandsmann.

Lunding vant en olympisk bronsemedalje under OL 1936 i Berlin. Han kom på tredjeplass i feltritt med hesten «Jason» bak tyske Ludwig Stubbendorff på «Nurmi» og Earl Foster Thomson på «Jenny Camp» fra USA

I det danske militæret gjorde han karriere som offiser og tjenestegjorde som oberst. Under den tyske okkupasjonen av Danmark var Lunding aktiv i modstandsbevegelsen i Generalstabens Efterretningssektion til 29. august 1943, da han ble arrestert for spionasje. Han satt i tysk konsentrasjonsleir resten av krigen. Fra 1950 til 1963 var han sjef for Forsvarets Efterretningstjeneste (FE) i Danmark.

## OL-medaljer
* 1936  Berlin -  Bronse i hestesport, feltritt  Danmark

## Bibliografi
* *Stemplet fortroligt: Oberst H.M. Lundings erindringer*, 1970, ISBN 87-00-02003-6 (selvbiografi)

## Referanser


## Eksterne lenker
*
Jeg tar liv

**«Jeg tar liv»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Prima Veras versjon ble fremført av Jahn Teigen, akkompagnert av Jonas Fjeld Band.

Originalen bærer tittelen «I Got Life», og var hentet fra musikalen *[[Hair]]*. Melodien er laget av Gal MacDermot og originalteksten var skrevet av James Rado og Germone Ragni. *Hair* hadde urpremiere på scenen i oktober 1967, og premiere på Broadway i april 1968. I mars 1979 hadde filmversjonen premiere. I filmen ser vi hovedpersonen George Berger (spilt av Treat Williams) som fremføre sangen i et svært formelt middagsselskap, der han hopper opp på det lange spisebordet og forteller alle i overklassen at han som er hippie også har liv, hode, hjerne osv.

Prima Veras tekst harsellerer med dette budskapet ved å bytte ut ordet «har» med «tar»; ikke nødvendigvis i den forstand at «ta» innebærer å stjele. Jeg-personen tar eksempelvis mat, tran, puls, toget, bussen osv.
 
«Jeg tar liv» ble september 2000 gitt ut på *[[Rest of the best vol 2,5]]*.

## Referanser
L’Île-Saint-Denis

**L'Île-Saint-Denis** er en kommune i departementet Seine-Saint-Denis i regionen Île-de-France, og er en av de nordlige forstedene til Paris. Kommunen ligger 9,4&nbsp;km fra sentrum av Paris.

Hele kommunen ligger på en øy i Seinen, derav navnet.

## Befolkningsutvikling
***Antall innbyggere i kommunen L'Île-Saint-Denis***

## Referanser


## Eksterne lenker
* 
* Kommunedata INSEE
Matej Delač

**Matej Delač** (født 20. august 1992) er en kroatisk fotballspiller som spiller for den danske klubben .

## Referanser


## Eksterne lenker
*
Neuilly-Plaisance

**Neuilly-Plaisance** er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 11,8&nbsp;km fra sentrum av Paris.

## Historie
Kommunen Neuilly-Plaisance ble opprettet 13. april 1892 ved å skille ut en del av arealet til kommunen Neuilly-sur-Marne.

## Befolkningsutvikling
***Antall innbyggere i kommunen Neuilly-Plaisance***

## Referanser


## Eksterne lenker
* 
* Kommunedata INSEE
Norgesmesterskapet i alpint

**Norgesmesterskapet i alpint**, eller **NM i alpint**, er et årlig arrangement som kårer norgesmester i alpin skiidrett. Det kåres norske mestere i slalåm, storslalåm, super-G og utfor for kvinner og menn.

NM har, bortsett fra under krigen, blitt arrangert hvert år siden 1938. Fra 1938 til 1950 ble det bare kåret offisielle norgesmestre i kombinasjon (slalåm og utfor sammenlagt.) I 1951 kom storslalåm på programmet, og det ble kåret norgesmestre i slalåm, storslalåm og utfor, mens kombinasjonen gikk ut. I 1958 ble kombinasjonen gjeninnført. I perioden 1976–1979 telte også storslalåm med i kombinasjonen. Super-G ble ny gren fra 1988. I 2008 ble kombinasjonen erstattet av superkombinasjonen, som var en ekstra konkurranse med utfor og slalåm som ble kjørt på samme dag. Den ble arrangert til og med 2022.

## Vinnere

### Menn
I perioden 1938–1950 ble det bare kåret offisielle norgesmestre i kombinasjonen, mens vinnerne i slalåm og utfor er uoffisielle. I perioden 1951–1957 ble det ikke kåret noen norgesmestre i kombinasjonen.

### Kvinner
I perioden 1938–1950 ble det bare kåret offisielle norgesmestre i kombinasjonen, mens vinnerne i slalåm og utfor er uoffisielle. I perioden 1951–1957 ble det ikke kåret noen norgesmestre i kombinasjonen.

## Mestvinnende utøvere i NM i alpint
Liste over utøvere med flest NM-gull (minst tre) i perioden 1938–2025. Uoffisielle gull i slalåm og utfor i perioden 1938–1950 er ikke regnet med. Tabellen angir antall gull i hver disiplin.

### Menn

### Kvinner

## Referanser


## Kilder
* snl.no: Norgesmestere på ski alpine grener
* Tom A. Schanke (2007): *Norsk Idrettsleksikon*, Aller Forlag. ISBN 978-82-8156-044-4.
Eduard Mohr

**Eduard Mohr** (født 29. juni 1902, død 20. september 1984) var en tysk seiler som deltok i de olympiske leker 1936 i Berlin.

Mohr vant en olympiske bronsemedalje i seiling under OL 1936 i Berlin. Han var med på den tyske båten «Germania III» som kom på tredjeplass i 8-metersklassen bak den italienske båten «Italia» og «Silija» fra Norge. Seilingene  ble avviklet utenfor Kiel i perioden 4. til 12. august 1936. Mannskapet på «Germania III» var Mohr, Hans Howaldt, Alfried Krupp von Bohlen und Halbach, Felix Scheder-Bieschin, Fritz Bischoff og Otto Wachs.

## OL-medaljer
* 1936  Berlin &ndash;  Bronse i seiling, 8-metersklassen  Tyskland

## Eksterne lenker
*
Chelles (Seine-et-Marne)

**Chelles** er en kommune i det østre forstadsområdet til Paris i Frankrike. Den ligger i departementet Seine-et-Marne i regionen Île-de-France, 18&nbsp;km fra Paris sentrum.

Kommunen Chelles er del av sektoren Porte de Paris, en av de fire sektorene i nybyen i Marne-la-Vallée.

## Historie
Paleolittiske gjenstander ble oppdaget ved en tilfeldighet på Chelles av banebrytende den 19. århundre antropologen Louis Laurent Gabriel de Mortillet (1821–1898), han navnga det tilsvarende kulturelle stadium av paleolittiske etter kommunen: «Chellean», i dag kjent som «Oldowan».

Ved den merovingiske villaen *Calae* ble  klosteret Notre-Dame-des-Chelles grunnlagt av Balthild, en 7. århundre dronning av frankerne. Den var i stor grad ødelagt under  den franske revolusjon.

## Geografi
Det er to hovedgater i Chelles, Avenue Foch og Avenue de la Résistance.

## Transport
Chelles betjenes av Chelles – Gournay stasjonen på Paris RER linje E og av Transilien Paris – Est forstadsjernbanelinje.

## Befolkningsutvikling
***Antall innbyggere i kommunen Chelles***

## Referanser


## Eksterne lenker
*  (fr)
* 1999 Land Use, from IAURIF (Institute for Urban Planning and Development of the Paris-Île-de-France région) (en)
* French Ministry of Culture list for Chelles (fr)
* Map of Chelles on Michelin (en)
Phil Jones (fotballspiller)

**Philip Anthony «Phil» Jones** (født 1992) er en engelsk tidligere  fotballspiller.

Den 13. juni 2011 meldte Manchester United at de hadde nådd en avtale å signere Jones. Jones kom til Manchester United fra Blackburn Rovers.

Phil Jones fikk sin debut for Manchester United i Community Shield-kampen mot , da han kom inn for Rio Ferdinand på stillingen 0-2 til City. Kampen endte til slutt 3-2 til Manchester United.

Phil Jones forlot Manchester United i 2023.

Jones avsluttet karrieren sin august 2024, etter å ha vært uten en klubb for over ett år.

## Landslaget
Han ble tatt ut i s tropp til VM i fotball 2018 i Russland.

## Meritter
### Manchester United
* Premier League (1): 2012–13
* FA-cupen (1): 2016 
* Europaligaen (1): 2016/17
* FA Community Shield (2): 2011, 2013

## Referanser


## Eksterne lenker
* 
* Phil Jones' statistikk for Manchester United på stretfordend.co.uk
Give Me Just a Little More Time

«**Give Me Just a Little More Time**» er en sang skrevet og produsert av Brian Holland, Lamont Dozier, Edward Holland jr. og Ron Dunbar.

En coverversjon ble spilt inn i 1991 av den australske sangeren Kylie Minogue. Det var en av de siste sporene som ble innspilt for hennes fjerde album *[[Let's Get to It]]* (1991). Den ble utgitt som singel i januar 1992 og nådde som nummer to på UK Singles Chart.

## Formater og sporliste
; Britisk CD-singel
#«Give Me Just a Little More Time» &mdash; 3:07
#«Give Me Just a Little More Time» (Extended Version) &mdash; 4:33
#«Do You Dare?» (NRG Mix) &mdash; 7:04
#«Do You Dare?» (New Rave Mix) &mdash; 6:40

; Britisk 7" vinyl-singel
#«Give Me Just a Little More Time» &mdash; 3:07
#«Do You Dare?» (NRG Edit) &mdash; 3:17

; Britisk 12" vinyl-singel
#«Give Me Just a Little More Time» (Extended Version) &mdash; 4:33
#«Do You Dare?» (NRG Mix) &mdash; 7:04
#«Do You Dare?» (New Rave Mix) &mdash; 6:40

## Eksterne lenker
* ''Give Me Just a Little More Time'' på Allmusic
Pieschen

**Pieschen** er en bydel i Dresden på høyre side av Elben, nordvest i byen.

Bydelen ble nevnt som *Peschen* (sorbisk for sandområde) første gang i 1292. Rester av den gamle gassendorf, en landsbyform fra middelalderen, kan ses i Robert-Matzke-Straße og i Altpieschen.Pieschen var opprinnelig en fiskerlandsby, men opplevde med den første tyske jernbanen i 1839 og ferdigstillelsen av havnen i 1859 en økonomisk oppgang. Fra 1860 utviklet bydelen seg til et arbeiderstrøk med treetasjes bygårder og bakgårder. Idag bebos bydelen av en fremfor alt ung befolkning.

*Bürgerstrasse* er bydelens hovedgate i landsbyen som ble innlemmet i Dresden i 1897. *Ball- und Brauhaus Watzke* er et populært musikk- og restaurantlokale med uteservering.

## Severdigheter
I bydelen finnes Dresden sporveismuseum. Josephkirken (katolsk) er oppført i neoromansk stil og ligger i Rehefelderstrasse. Den evangeliske Markuskirken ligger i Bürgerstrasse.

## Bildegalleri

Fil:Old tram 004.jpg|Trikk fra 1925 som tilhører sporveismuseet
Fil:Dresden Pieschner Hafen 2.jpg|Pieschen havn i Elben
Fil:Dresden Josephskirche.jpg|Josephskirken
Fil:Dresden Markuskirche 1.jpg|Markuskirken
Fil:Pieschen Hans-Richter-Wohnsiedlung 2.jpg|*[[Hans Richter (arkitekt)|Hans Richter]] Wohsiedlung*, funksjonalistisk boligbebyggelse fra 1925.

## Eksterne lenker
*
Peter Bischoff

**Peter Bischoff** (født 24. mars 1904, død 1. juli 1976) var en tysk seiler som deltok i de olympiske leker 1936 i Berlin.

Bischoff ble olympisk mester seiling under OL 1936 i Berlin. Han var med på den tyske båten «Wannsee» sammen med Hans-Joachim Weise, som vant starbåt-klassen foran den svenske båten «Sunshine» og «Bem II» fra Nederland. Seilingene ble avviklet utenfor Kiel i perioden 4. til 12. august 1936.

## OL-medaljer
* 1936  Berlin &ndash;  **Gull** i seiling, Starbåt-klassen  Tyskland

## Referanser


## Eksterne lenker
*
Fabien Lefèvre

**Fabien Lefèvre** (født 18. juni 1982 i Orléans) er en fransk padler. Hans største internasjonale resultat kom da han representerte Frankrike under Sommer-OL 2008 i Beijing, der han tok sølv i slalåm K-1 bak Alexander Grimm fra Tyskland. Han har også tilsammen fem gull i VM og en bronsemedalje fra Sommer-OL 2004 i Athen.

## Referanser


## Eksterne lenker
*
Norgesmesterskapet i alpint 2011

**[[Norgesmesterskapet i alpint]] 2011** var det norske mesterskapet i alpin skiidrett. Mesterskapet ble arrangert i to deler. Del 1 fra 20.- til 24. mars i Oppdal og del 2 holdt sted i Trysil den 26.- og 27. mars. Lotte Smiseth Sejersted vant samtlige øvelser for kvinnene. Hos mennene vant Kjetil Jansrud super-g og storslalåm, Kristian Haug utfor, Lars Elton Myhre superkombinasjonen og Truls Johansen slalåm. Komiker Henrik Elvestad deltok for arrangørklubben Trysilgutten i slalåm for menn. Han ble nummer 26 av 26 startende, 1 minutt og 56 sekunder bak vinneren Johansen.

## Menn

### Utfor




**Dato:** 20. mars
**Sted:** Oppdal

### Super-G




**Dato:** 21. mars
**Sted:** Oppdal

### Storslalåm




**Dato:** 26. mars
**Tid:** 08:15
**Sted:** Trysil

### Slalåm




**Dato:** 27. mars
**Tid:** 10:30
**Sted:** Trysil

### Superkombinasjon




**Dato:** 22. mars
**Sted:** Oppdal

## Kvinner

### Utfor




**Dato:** 20. mars
**Sted:** Oppdal

### Super-G




**Dato:** 21. mars
**Sted:** Oppdal

### Storslalåm




**Dato:** 26. mars
**Tid:** 13:00
**Sted:** Trysil

### Slalåm




**Dato:** 27. mars
**Tid:** 08:45
**Sted:** Trysil

### Superkombinasjon




**Dato:** 22. mars
**Sted:** Oppdal

## Eksterne lenker
Utfor for herrer
Utfor for kvinner
Super-G for herrer
Super-G for kvinner
Storslalåm for herrer
Storslalåm for kvinner
Slalåm for herrer
Slalåm for kvinner
Superkombinasjon for herrer
Superkombinasjon for kvinner
Marie Delattre

**Marie Delattre** (født 4. mars 1981 i Arras) er en fransk padler. Hennes største internasjonale resultat kom da hun representerte Frankrike under Sommer-OL 2008 i Beijing, der hun tok bronse i K-2 500 meter sammen med Anne-Laure Viard. Hun har også to bronser fra VM i padling.

## Eksterne lenker
*
Norgesmesterskapet i alpint 2006

**[[Norgesmesterskapet i alpint]] 2006** var det norske mesterskapet i alpin skiidrett. Mesterskapet ble arrangert fra 19. til 26. mars 2006. Aksel Lund Svindal ble historisk med å vinne samtlige fem øvelser i NM.

## Menn

### Utfor




**Dato:** 22. mars
**Sted:** Narvik


### Super-G




**Dato:** 24. mars
**Sted:** Narvik


### Storslalåm




**Dato:** 25. mars
**Sted:** Narvik


### Slalåm




**Dato:** 26. mars
**Sted:** Narvik


### Kombinasjon




**Dato:** 26. mars
**Sted:** Narvik


## Kvinner

### Utfor




**Dato:** 22. mars
**Sted:** Narvik


### Super-G




**Dato:** 24. mars
**Sted:** Narvik


### Storslalåm




**Dato:** 25. mars
**Sted:** Narvik


### Slalåm




**Dato:** 26. mars
**Sted:** Narvik


### Kombinasjon




**Dato:** 26. mars
**Sted:** Narvik


## Kilder
* FIS: NC - Event results
Bob Maas

**Adrianus Lambertus Joseph «Bob» Maas** (født 18. oktober 1907 i Nederlandsk India, død 17. desember 1996 i Hilversum) var en nederlandsk seiler som deltok i de olympiske leker 1932 i Los Angeles,  1936 i Berlin, 1948 i London og 1952 i Helsingfors.

Maas vant en olympisk sølvmedalje i seiling under Sommer-OL 1932 i Los Angeles. Han kom på andreplass i olympiajolle bak Jacques Lebrun fra Frankrike.

Fire år senere, under Sommer-OL 1936 i Berlin, vant han en bronsemedalje. Sammen med Willem de Vries Lentsch var han med på den nederlandske båten «Bem II» som kom på tredjeplass i starbåt-klassen bak den tyske båten «Wannsee» og «Sunshine» fra Sverige. Seilingene ble avviklet utenfor Kiel i perioden 4. til 12. august 1936.

Stutterheim vant en olympisk bronsemedalje i seiling under Sommer-OL 1948 i London. Sammen med Edward Stutterheim kom han på tredjeplass i starbåtklassen. Den amerikanske båten «Hilarius» som vant starbåtklassen foran den cubanske båten «Kurush III» og «Starita» fra Nederland. Seilingene  ble avviklet utenfor Torquay i perioden 3. til 12. august 1948.

## OL-medaljer
*  1932  Los Angeles &ndash; Sølv i seiling, Olympia-jolle  Nederland
*  1936  Berlin &ndash;  Bronse i seiling, Starbåt-klassen  Nederland
*  1948  London &ndash; Bronse i seiling, Starbåt-klassen  Nederland

## Eksterne lenker
*
Jonathan Coeffic

**Jonathan Coeffic** (født 1. juni 1981 i Villeurbanne) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i dobbeltfirer sammen med Pierre-Jean Peltier, Julien Bahain og Cédric Berrest.

## Referanser


## Eksterne lenker
*
Klosterkirken Saint-Savin-sur-Gartempe

**Klosterkirken i Saint-Savin-sur-Gartempe** er en kirke i romansk stil bygget mellom 1050 og 1300-tallet, i departementet Vienne i regionen Nouvelle-Aquitaine, Frankrike. Kirken er kjent for sine mange veggmalerier fra 1100-tallet, som er fremdeles er usedvanlig god bevart. UNESCO omtaler kirken som «den romanske stilens svar på det sixtinske kapell».

Kirkens tverrskip ble bygd først, og deretter koret og koromgangene og de fem kapellene i apsiden. I neste byggetrinn ble tre lengder av midtskipet og klokketårnet tilføyet. De seks sidene lengdene av midtskipet ble tilføyet i et tredje byggetrinn. Klokketårnets spir er 80 meter høyt; det ble tilføyd på 1300-tallet. 

Under kirken finnes en krypt med gravene til de to legendariske martyrhelgnene, brødrene *St Savin* og *St Cyprian*; med fresker som viser scener fra deres liv.

## Eksterne lenker
* 
*  www.art-roman.net Fullstendig bygningsbeskrivelse